ঢাকা মেট্রোপলিটন পুলিশের ট্রাফিক বিভাগের অতিরিক্ত উপপুলিশ কমিশনার (প্রশাসন ও গবেষণা) গোবিন্দ চন্দ্র পাল বাংলাদেশের খবরকে বলেন, রাজধানীর ট্রাফিক ব্যবস্থা সুশৃঙ্খল করতে আমাদের বেশ কিছু পরিকল্পনা রয়েছে। এক দিনেই সব সম্ভব নয়। এর আগে আমরা সাত দিনের ট্রাফিক সপ্তাহ আরো পাঁচ দিন বাড়িয়েছি। ট্রাফিক সপ্তাহ শেষ হলেও পুলিশের কঠোর অবস্থান, চালকদের মধ্যে আইন মেনে চলার প্রবণতা বেড়েছে। এ ধারা অব্যাহত রাখতেই মাসব্যাপী কর্মসূচি নেওয়া হয়েছে।